
τας Υπουργείου Βιομηχανίας, Ενέργειας και Τεχνολο¬ 

ΔΙ ΑΤΑΓΜΑ ΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 590 (1) 

Οργανισμός του Ινστιτούτου Γεωπονικών Επιστημών (Ι.Γ.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1- Τις διατάξεις: 

α) Του άρθρου 24 παρ. 5 του Ν. 1558/1985 «Κυβέρνηση και 
κυβερνητικά όργανα» (ΦΕΚ 137 Α). 

β) Του άρθρου 17 παρ. 1 του Ν. 1320/1983 «Πρόσληψη στο 
Δημόσιο Τομέα και άλλες διατάξεις» (ΦΕΚ 6 Α). 

γ) Του άρθρου 9 παρ. 10 του Ν. 1586/1986 «Βαθμολογική 
διάρθρωση των θέσεων του Δημοσίου, νομικών προσώπων δημο- 
σίου δικαίου και των οργανισμών τοπικής αυτοδιοίκησης και άλ¬ 
λες διατάξεις» (ΦΕΚ 37 Α). 

δ) Του άρθρου 13 παρ. 2 του Ν. 1735/1987 «Προσλήψεις 
στο δημόσιο τομέα, κοινωνικός έλεγχος στη δημόσια διοίκηση, 
πολιτικά δικαιώματα και άλλες διατάξεις» (ΦΕΚ 195 Α). 

2. Την 6474/30.6.1988 απόφαση του Πρωθυπουργού και 
του Υπουργού Οικονομικών «ανάθεση αρμοδιοτήτων στον Υφυ¬ 
πουργό Οικονομικών» (ΦΕΚ 451 Β). 

3. Την 765/1988 γνωμοδότηση του Συμβουλίου της Επι¬ 


κράτειας με πρόταση των Υπουργών Προεδρίας της Κυβέρνησης 
και Γεωργίας και του Υφυπουργού Οικονομικών, αποφασί¬ 
ζουμε: 

Άρθρο 1 

Έδρα - Σκοπός - Λειτουργία 

1. Το Ινστιτούτο Γεωπονικών Επιστημών (Ι.Γ.Ε.) είναι νομικό 
πρόσωπο δημοσίου δικαίου, εδρεύει στο Μαρούσι Αττικής και τε¬ 
λεί υπό τον έλεγχο και την εποπτεία του Υπουργείου Γεωργίας. 

2. Σκοπός του Ινστιτούτου είναι να συμβάλλει στην ανάπτυξη 
της Ελληνικής Γεωργίας και στην άνοδο του επαγγελματικού και 
πολιτιστικού επιπέδου των Ελλήνων αγροτών. 

Την επίτευξη του σκοπού αυτού το Ι.Γ.Ε. επιδιώκει: 

α) Με τη λειτουργία σχολείων αγροτικής εκπαίδευσης, την ορ¬ 
γάνωση σεμιναρίων, την προώθηση εφαρμοσμένης έρευνας και 
παραγωγής πολλαπλασιαστικού υλικού φυτικών ειδών, την ορ¬ 
γάνωση βιβλιοθήκης και γενικότερα την ανάπτυξη κάθε δραστη¬ 
ριότητας που βελτιώνει το επίπεδο ζωής του Έλληνας γεωργού 
και εκσυγχρονίζει την ελληνική γεωργία. 

β) Με τη συνεργασία των υπηρεσιών και ιδρυμάτων του 
Υπουργείου Γεωργίας, των γεωτεχνικών σχολών και γενικότερα 
των φορέων που συνδέονται με τη γεωργία, των γεωργικών ορ¬ 
γανώσεων και συνεταιρισμών, της τοπικής αυτοδιοίκησης, κα¬ 
θώς και προσώπων που έχουν συμβάλει ή μπορούν να συμβάλ¬ 
λουν στην ορθολογική ανάπτυξη της ελληνικής γεωργίας. 

γ) Με τη χρησιμοποίηση και αξιοποίηση των πόρων και των 
περιουσιακών στοιχείων για σκοπούς που αποβλέπουν στη γεωρ¬ 
γική ανάπτυξη. 

3. Το Ι.Γ.Ε. είναι υποχρεωμένο να τηρεί όλες τις υποχρεώσεις 
που είχε αναλάβει η Ελληνική Γεωργική Εταιρεία με την απο¬ 
δοχή δωρεών και κληροδοτημάτων, μπορεί να αποδέχεται νέες 
δωρεές και κληροδοτήματα και να αναλαμβάνει νέες υποχρεώ¬ 
σεις εφόσον οι σκοποί των προσφορών εναρμονίζονται με τους 
σκοπούς του Ινστιτούτου και οι νέες υποχρεώσεις δεν θέτουν σε 
κίνδυνο τους οικονομικούς του πόρους. 

Άρθρο 2 
Πόροι του Ι.Γ.Ε. 

Πόροι του Ι.Γ.Ε. είναι: 

α) Οι δωρεές και τα κληροδοτήματα. 

β) Τα έσοδα από την ακίνητη περιουσία του και τα χρεώγραφά 
του. 

γ) Οι επιχορηγήσεις του κράτους ή άλλων πηγών. 

δ) Οι εισπράξεις από εκποιήσεις ειδών. 









4212 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ε) Κάθε άλλο έσοδο. 


Άρθρο 3 

Διοικητικό Συμβούλιο - Αρμοδιότητες 

1 · Το Ινστιτούτο Γεωπονικών Επιστημών διοικείται από επτα- 
μελές Διοικητικό Συμβούλιο, που αποτελείται από τον Πρόεδρο, 
τον Αντιπρόεδρο και πέντε (5) μέλη που ορίζονται με ισάριθμα 
αναπληρωματικά με απόφαση του Υπουργού Γεωργίας. 

Η θητεία των μελών του Δ.Σ. είναι τριετής. 

Μέλη του Δ.Σ. ορίζονται πρόσωπα αναγνωρισμένου κύρους, 
που μπορούν με τις γνώσεις τους να βοηθήσουν στην εκπλήρωση 
των σκοπών του Ι.Γ.Ε. 

2. Το Δ.Σ. καθορίζει τις γενικές κατευθυντήριες γραμμές και 
τον τρόπο δράσης του Ι.Γ.Ε. και ειδικότερα: 

α) Μεριμνά για την πραγματοποίηση των σκοπών του Ινστι¬ 
τούτου και διαχειρίζεται την περιουσία του. 

β) Μεριμνά για την έγκριση του προϋπολογισμού, ισολογισμού 
και απολογισμού. 

I ΓΕ ^ Χ ^ ν * 1 του< * κανονισ Ι Α0 “ί εσωτερικής λειτουργίας του 

δ) Τοποθετεί τον Προϊστάμενο των Υπηρεσιών του Ι.Γ.Ε. Ο 
Προϊστάμενος των Υπηρεσιών μπορεί να προέρχεται από τους 
υπαλλήλους του Ι.Γ.Ε ή από τους αποσπασμένους σ’ αυτό υπαλ¬ 
λήλους του Υπουργείου Γεωργίας. 

3. Το Δ.Σ. συνέρχεται τακτικά μεν τουλάχιστον μια φορά το 
μήνα, έκτακτα δε όσες φορές κρίνει ο Πρόεδρος ή τουλάχιστον 
τρία (3) από τα μέλη του ότι υπάρχει ανάγκη, ύστερα από πρό¬ 
σκληση του Προέδρου προς τα μέλη, η οποία συνοδεύεται από την 
ημερήσια διάταξη των θεμάτων που θα συζητηθούν και αποστέλ- 
λεται τουλάχιστον σαράντα οκτώ (48) ώρες πριν από τη συνε¬ 
δρίαση. 

4. Εισηγητές των θεμάτων στο Δ.Σ. είναι τα μέλη του, ο Προϊ¬ 
στάμενος των Υπηρεσιών του Ινστιτούτου, καθώς και οποιοσδή¬ 
ποτε άλλος υπάλληλος ή ιδιώτης καλούμενος από το Δ.Σ. για ει¬ 
δικές εισηγήσεις ή παροχή πληροφοριών χωρίς δικαίωμα ψήφου. 

5. Οι πράξεις του Δ.Σ. διατυπώνονται στα πρακτικά τα οποία 
υπογράφονται από τον Πρόεδρο, το Γραμματέα και τα μέλη του 
Δ.Σ. 

6. Χρέη Γραμματέα εκτελεί μέλος του Δ.Σ. που ορίζεται με 
αναπληρωτή του, με απόφαση του Δ.Σ. κατά την πρώτη συνε¬ 
δρίαση. 


Άρθρο 4 


Αρμοδιότητες Προέδρου Δ.Σ. 

1. Ο Πρόεδρος του Δ.Σ. έχει τις εξής αρμοδιότητες: 

α) Εκπροσωπεί το Ι.Γ.Ε. ενώπιον πάσης δικαστικής ή άλλης 
αρχής ως και στις συναλλαγές αυτού. 

β) Συγκαλεί το Δ.Σ., καταρτίζει την ημερήσια διάταξη και 
διευθύνει τις εργασίες αυτού. 

γ) Εποπτεύει για την εφαρμογή των αποφάσεων που λαμβάνο- 
νται από το Δ.Σ. 

δ) Εντέλλεται την εκτέλεση των πάσης φύσης δαπανών οι 
οποίες έχουν αποφασιστεί από το Δ.Σ. 


ε) Δύναται να αποφασίζει, χωρίς απόφαση του Δ.Σ, για την 
ανάληψη δαπάνης μέχρις ορισμένου ποσού, το ύψος του οποίου 
καθορίζεται με απόφαση του Δ.Σ. 

στ) Αναθέτει καθήκοντα στο προσωπικό ύστερα από εισήγηση 
του Προϊσταμένου των Υπηρεσιών του Ι.Γ.Ε. 

πο^ίύ υνάπτί1 ’ λύί1 ή ΧαταγΎέλλει συμβάσεις μέχρι του ανωτέρω 

Τπο ΤΡ«φ^ μ £τά χ ου Προϊσταμένου των Υπηρεσιών του 
1.1 .Ε. και του Προϊσταμένου του Τμήματος Διοικητικού - Οικο¬ 
νομικού τα χρηματικά εντάλματα πληρωμών και τις επιταγές 
για την εξόφληση αυτών. ’ 

θ) Δεν απαιτείται η υπογραφή του Προέδρου σε επιταγές για 
μικροδαπανες μέχρι ποσού*οριζομένου με απόφαση του Δ.Σ. 


2. Τον Πρόεδρο, απόντα ή κωλυόμενο, αναπληρώνει σε όλες 
τις αρμοδιότητες αυτού ο Αντιπρόεδρος. 

Άρθρο 5 

Διάρθρωση Υπηρεσιών 

Το Ινστιτούτο Γεωπονικών Επιστημών αποτελεί Διεύθυνση 
και διαρθρώνεται ως εξής: 

α) Τμήμα Αγροτικής Εκπαίδευσης. 

β) Τμήμα Προγραμματισμού Αγροτικής Παραγωγής. 

γ) Τμήμα Διοικητικό - Οικονομικό. 


Άρθρο 6 


Αρμοδιότητες Διεύθυνσης 

Οι αρμοδιότητες της Διεύθυνσης ανάγονται στα πιο κάτω θέ¬ 
ματα τα οποία κατανέμονται μεταξύ των Τμημάτων αυτής ως 
εξής: 

®) Τμήμα Αγροτικής Εκπαίδευσης στο οποίο υπάγονται: 

αα) Η οργάνωση σχολείων αγροτικής επαγγελματικής κατάρ¬ 
τισης. 

ββ) Η οργάνωση επιμορφωτικών δραστηριοτήτων σε θέματα 
αγροτικού και περιβαλλοντικού περιεχομένου. 

γγ) Η εγκατάσταση στο κτήμα Συγγρού προτύπων συλλογών 
φυτώ\4> 

δδ) Η οργάνωση σεμιναρίων, συμποσίων και συνεδρίων κυ¬ 
ρίως γεωτεχνικού χαρακτήρα σε ελληνικό και διεθνές επίπεδο. 

εε) Η μέριμνα για την ανάπτυξη της βιβλιοθήκης, την έκδοση 
εντύπων βιβλίων και την προώθηση πολιτιστικών εκδηλώσεων 
στα πλαίσια των σκοπών του Ι.Γ.Ε. 

β) Τμήμα Προγραμματισμού Αγροτικής Παραγωγής στο 
οποίο υπάγονται: 

_ αα ) Η ορθολογική αξιοποίηση του όλου κτήματος Συγγρού 
μέσα στα πλαίσια της διαθήκης Ιφ. Συγγρού και των σκοπών του 
Ι.Γ.Ε. 


ββ) Η παραγωγή φυτικού υλικού που απαιτείται για τη δια¬ 
μόρφωση του γεωργικού και δασικού τοπίου του κτήματος, 
γγ) Η παραγωγή πολλαπλασιαστικού υλικού φυτών, 
δδ) Η ανάπτυξη της εφαρμοσμένης αγροτικής έρευνας και τε¬ 
χνολογίας για την αντιμετώπιση προβλημάτων της Ελληνικής 
γεωργίας. 

εε) Η ανάπτυξη σε συνεργασία με το Υπουργείο Γεωργίας και 
τις γεωτεχνικές σχολές πειραματικών προτύπων μεθόδων καλ¬ 
λιέργειας και πολλαπλασιασμού. 

στστ) Η μέριμνα για τη μετάδοση εφαρμογών, έρευνας και τε¬ 
χνολογικών εξελίξεων. 1 

Τ) Τμήμα Διοικητικού - Οικονομικού στο οποίο υπάγονται: 
αα) Ο χειρισμός όλων των θεμάτων υπηρεσιακής κατάστασης 
του προσωπικού. 


ββ) Η τήρηση πρωτοκόλλου (κοινού, εμπιστευτικού) και η δια¬ 
κίνηση της εισερχόμενης και εξερχόμενης αλληλογραφίας, 
γγ) Η κοινοποίηση των αποφάσεων όπου απαιτείται, 
δδ) Η βεβαίωση από τον Προϊστάμενο ή το νόμιμο αναπλη¬ 
ρωτή του της ακρίβειας αντιγράφων, φωτογραφιών ή φωτοτυ¬ 
πιών εγγράφων και δικαιολογητικών ύστερα από αντιπαραβολή 
τους με το επιδεικνυόμενο σχετικό πρωτότυπο ή ακριβές αντί¬ 
γραφο. 

εε) Η μέριμνα για τη βεβαίωση του γνήσιου της υπογραφής 
του προσωπικού και των πολιτών. 


στστ) Η σύσταση στις Υπηρεσίες πάγιας προκαταβολής χαρτο¬ 
σήμου και λοιπών ενσήμων καθώς και εντύπων υπευθύνων δη¬ 
λώσεων για την εξυπηρέτηση των πολιτών. 

. ^ κατάρτιση του προϋπολογισμού εσόδων-εξόδων και η 

μέριμνα για την έγκαιρη έγκριση αυτού από το Δ.Σ. και τον 
πουργο Γεωργίας καθώς και την έγκαιρη έγκριση των ανα¬ 
γκαίων τροποποιήσεων. ... * 

ηη) Η λογιστική παρακολούθηση της αναλώσεως των διατε¬ 
θειμένων στο Ι.Γ.Ε. πιστώσεων και χρηματοδοτήσεων, η διενέρ- 

γεια της εξόφλησης των δαπανών αυτών, η κατ' εξουσιοδότηση 
του ενιαίου προγράμματος προμηθειών διενέργεια προμηθειών 
κατόπιν αποφάσεως του Δ.Σ., η μέριμνα για τη μισθοδοσία του 
προσωπικού, η συγκέντρωση και σύνταξη δικαιολογητικών των 
κάθε φύσης πραγματοποιουμένων δαπανών, η λογιστική παρα¬ 
κολούθηση του χρηματικού και του κάθε φύσης μόνιμου και ανα¬ 
λώσιμου υλικού και η αντιμετώπιση κάθε οικονομικού, λογιστι¬ 
κού και διαχειριστικού θέματος του Ι.Γ.Ε., καθώς και η διεκπε¬ 
ραίωση όλων των οικονομικών θεμάτων. 

θθ) Η σύνταξη και υποβολή στα αρμόδια όργανα προς έγκριση 
του απολογισμού-ισολογισμού χρηματικής διαχείρισης και πε¬ 
ριουσιακής κατάστασης. 

ιι) Η ανάληψη πιστώσεων και υποχρεώσεων γενικά, η νομιμο¬ 
ποίηση των δικαιούχων των εκδιδομένων χρηματικών ενταλμά¬ 
των, η πληρωμή αυτών και η απόδοση των υπέρ τρίτων κρατή¬ 
σεων. 

ιαια) Η σύσταση παγίων προκαταβολών, η έκδοση χρηματι¬ 
κών ενταλμάτων πληρωμής, καθώς και ο ορισμός υπολόγων δια¬ 
χειριστών ύστερα από απόφαση του Δ.Σ. 

ιβιβ) Η παροχή γενικών και ειδικών οδηγιών για τη σύννομη 
εκτέλεση των πάσης φύσεως δαπανών από τα άλλα τμήματα του 
Ι.Γ.Ε. 

ιγιγ) Η χρηματική διαχείριση του Ι.Γ.Ε. ενεργείται μέσω της 
Τράπεζας Ελλάδας κατά τις διατάξεις του από 20.1.1932 Π.Δ. 
«περί διαχειρίσεως Νομικών προσώπων υπό της Τραπέζης της 
Ελλάδος» (ΦΕΚ 21 Α). 

'Αρθρο 7 
Προϊστάμενοι 

1. Της Δ/νσης του Ινστιτούτου Γεωπονικών Επιστημών προΐ- 
σταται υπάλληλος του Κλάδου ΠΕ Γεωπονικού, ο οποίος: 

α) Εισηγείται στο Δ.Σ. την ανάθεση καθηκόντων στο υπαλλη¬ 
λικό και λοιπό προσωπικό ανάλογα με τις ανάγκες της υπηρεσίας 
και την ειδικότητα και εμπειρία εκάστου. 

β) Παρίσταται όταν του ζητηθεί στο Δ.Σ. χωρίς ψήφο και ειση- 
γείται γραπτά ή προφορικά υπηρεσιακά θέματα και 

γ) Προσυπογράφει όλα τα έγγραφα της Υπηρεσίας που εξέρχο¬ 
νται και υπογράφει όσα του έχει εξουσιοδοτήσει το Δ.Σ. 

2. Των Τμημάτων Αγροτικής Εκπαίδευσης και Προγραμμα¬ 
τισμού Αγροτικής Παραγωγής προΐσταται υπάλληλος του Κλά¬ 
δου ΠΕ Γεωπονικού ή ΤΕ Τεχνολογίας Γεωπονίας. 

3. Του Τμήματος Διοικητικού-Οικονομικού προΐσταται υπάλ¬ 
ληλος του Κλάδου ΠΕ Διοικητικού - Οικονομικού ή ΤΕ Διοικητι- 
κού-Λογιστικού ή ΔΕ Διοικητικού-Λογιστικού. 

Άρθρο 8 

Διάρθρωση θέσεων 

1. Οι θέσεις του τακτικού προσωπικού του Ινστιτούτου Γεωπο¬ 
νικών Επιστημών ορίζονται ως εξής: 

Α' ΜΟΝΙΜΟ ΠΡΟΣΩΠΙΚΟ 

1) ΚΑΤΗΓΟΡΙΑ ΠΕ 

α) Κλάδος ΠΕ Γεωπονικός θέσεις πέντε (5) 
β) Κλάδος ΠΕ Διοικητικός - Οικονομικός θέση μία (1) 

2) ΚΑΤΗΓΟΡΙΑ ΤΕ 

α) Κλάδος ΤΕ Τεχνολογίας Γεωπονίας θέσεις τέσσερις (4), 
(τρεις (3) θέσεις ειδικότητας φυτικής παραγωγής ή ανθοκομίας 
και μία (1) θέση ειδικότητας δασοπονίας). 

β) Κλάδος ΤΕ Διοικητικός - Λογιστικός θέσεις δύο (2). Από τις 
θέσεις του Κλάδου ΤΕ Διοικητικού - Λογιστικού δεν πληρουνται 
ισάριθμες με τους τυχόν υπηρετούντες επιπλέον του αριθμού των 
προβλεπομένων θέσεων του Κλάδου ΔΕ Διοικητικού - Λογιστι¬ 
κού. 

γ) Κλάδος ΤΕ Βιβλιοθηκονομίας θέση μία (1). 

3) ΚΑΤΗΓΟΡΙΑ ΔΕ 

α) Κλάδος ΔΕ Διοικητικός - Λογιστικός, θέσεις τρεις (3). 
β) Κλάδος ΔΕ Δακτυλογράφων - Στενογράφων, θέση μία (1). 


γ) Κλάδος ΔΕ Τεχνικός, θέσεις πέντε (5). 
δ) Κλάδος ΔΕ Δενδροκομίας - Ανθοκομίας, θέσεις ένδεκα 
( 11 ). 

4) ΚΑΤΗΓΟΡΙΑ ΥΕ 

α) Κλάδος ΥΕ Φυλάκων - Νυκτοφυλάκων, θέσεις δέκα (10). 
β) Κλάδος ΥΕ Προσωπικού Καθαριότητας θέσεις τρεις (3). 
γ) Κλάδος ΥΕ Εργατών - Κλητήρων, θέσεις τέσσερις (4). 
Προσόντα διορισμού για τις θέσεις των παραπάνω κλάδων ορί¬ 
ζονται τα κατά περίπτωση διαλαμβανόμενα στο Π.Δ. 194/1988 
«Καθορισμός των προσόντων διορισμού σε θέσεις των δημοσίων 
υπηρεσιών και νομικών προσώπων δημοσίου δικαίου» (ΦΕΚ 
84Α). Ειδικότερα για τον Κλάδο ΠΕ Διοικητικό - Οικονομικό τα 
προβλεπόμενα στην παρ. 1 του άρθρου 3 του παραπάνω Π.Δ/ 
τος. 

Β’ Προσωπικό ιδιωτικού δικαίου που υπηρετεί σε προσωρινές 
θέσεις του Ν. 1476/1984 «Διορισμός σε μόνιμες θέσεις του προ¬ 
σωπικού με σχέση εργασίας ιδιωτικού δικαίου του Δημοσίου, των 
Ν.Π.Δ.Δ., των Ο.Τ.Α. και άλλες διατάξεις» (ΦΕΚ 136 Α). 

Διοικητικοί - Λογιστικοί ΔΕ, θέσεις τρεις (3) προσωρινές Ερ¬ 
γάτες, θέσεις τρεις (3) προσωρινές. 

2. Από τις οργανικές θέσεις του Κλάδου ΥΕ Εργατών δεν πλη- 
ρούται αριθμός ίσος με τους υπηρετούντες κάθε φορά σε προσωρι¬ 
νές θέσεις ιδιωτικού δικαίου αντίστοιχης ειδικότητας ή σε θέσεις 
που έχουν συσταθεί σε εφαρμογή των διατάξεων του Ν. 1476/ 
1984 (άρθρο 5). 

Άρθρο 9 

Προσωπικό Ιδιωτικού Δικαίου 

1. Προς αντιμετώπιση εποχιακών ή άλλων περιοδικών ανα¬ 
γκών επιτρέπεται από το Ινστιτούτο Γεωπονικών Επιστημών η 
πρόσληψη μέχρι είκοσι πέντε (25) εργατοτεχνιτών διαφόρων ειδι¬ 
κοτήτων με σχέση εργασίας ιδιωτικού δικαίου ορισμένου χρόνου 
που σε καμιά περίπτωση δεν μπορεί να υπερβαίνει τους πέντε (5) 
μήνες το χρόνο. 

2. Για το προσωπικό του άρθρου αυτού εφαρμόζονται οι διατά¬ 
ξεις του κεφ. Δ' του Ν. 993/1979 «περί του επί συμβάσει εργα¬ 
σίας ιδιωτικού δικαίου προσωπικού του Δημοσίου, των οργανι¬ 
σμών τοπικής αυτοδιοικήσεως και των λοιπών νομικών προσώ¬ 
πων δημοσίου δικαίου» (ΦΕΚ 281 Α), όπως ισχύουν κάθε φορά. 

Άρθρο 10 

Με απόφαση του Δ.Σ. του Ι.Γ.Ε., δύναται να παρέχεται οικο¬ 
νομική ενίσχυση στους εκπαιδευομένους που πραγματοποιούν, 
στα πλαίσια της εκπαίδευσής τους και για εκπαιδευτικούς σκο¬ 
πούς, διάφορες εργασίες στις εκτάσεις που διαχειρίζεται το Ι.Γ.Ε. 

Άρθρο 11 

Κατάταξη Προσωπικού 

Οι υπάλληλοι που υπηρετούν κατά τη δημοσίευση του παρό¬ 
ντος διατάγματος, κατατάσσονται αυτοδίκαια στους προβλεπό- 
μενους από αυτό κλάδους, ως ακολούθως: 

1. Στον Κλάδο ΠΕ Γεωπονικό οι υπηρετούντες υπάλληλοι των 
Κλάδων 

α) ΠΕ Τεχνικού 
β) ΠΕ Εκπαιδευτικού 

2. Στον Κλάδο ΔΕ Διοικητικό - Λογιστικό οι υπηρετούντες 
υπάλληλοι των Κλάδων: 

α) ΔΕ Διοικητικού 
β) ΔΕ Λογιστικού 

3. Στον Κλάδο ΔΕ Τεχνικό οι υπηρετούντες υπάλληλοι του 
Κλάδου ΔΕ Οδηγών Αυτοκινήτων. 

4. Στον Κλάδο ΔΕ Δενδροκομίας - Ανθοκομίας οι υπηρετού¬ 
ντες υπάλληλοι του Κλάδου ΔΕ Γεωργοτεχνιτών. 

5. Στον Κλάδο ΥΕ Προσωπικού Καθαριότητας οι υπηρετού¬ 
ντες υπάλληλοι του Κλάδου ΥΕ Καθαριστριών. 

6. Στον Κλάδο ΥΕ Εργατών - Κλητήρων οι υπηρετούντες 

υπάλληλοι των Κλάδων: 
α) ΤΕ Εργατών 
β) ΥΕ Κλητήρων 

Στον Υπουργό Γεωργίας, αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 14 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΑΓ. ΚΟΥΤΣΟΓΙΩΡΓΑΣ ΗΛΙΑΣ ΠΑΠΑΗΛΙΑΣ 

ΓΕΩΡΓΙΑΣ 

ΓΙΑΝΝΗΣ ΠΟΤΤΑΚΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 591 

( 2 ) 

Μετατροπή του Κέντρου Επιμόρφωσης Στελεχών Εμπορικού 
Ναυτικού (ΚΕΣΕΝ) Ρ-Τ σε αντίστοιχο Ραδιοηλεκτρονικών - 
Ραδιοεπικοινωνιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 24 παρ. 5 του Ν. 1558/1985 
«Κυβέρνηση και Κυβερνητικά όργανα» (ΦΕΚ 137Α'/1985). 

β. Τις διατάξεις των άρθρων 66 παρ. 1, 67 και 69 του ΝΔ 
187/73 (ΦΕΚ 261Α’/73). 

γ. Τις διατάξεις του άρθρου 8 παρ. 2 του ΝΔ 1383/73 «περί 
ιδρύσεως Κέντρων Επιμορφώσεως Στελεχών Εμπορικού Ναυτι¬ 
κού (ΚΕΣΕΝ)» (ΦΕΚ 94Α71973). 

δ. Την αριθ. 6474/30.6.88 απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων στον Υφυ¬ 
πουργό Οικονομικών Ηλία Παπαηλία» (ΦΕΚ 451Β788). 

ε. Την αριθ. 17/29.9.88 σύμφωνη γνώμη του Συμβουλίου 
Σχολών Εμπορικού Ναυτικού. 

στ. Τις αριθ. 756/1988 και 841/1988 γνωμοδοτήσεις του 
Συμβουλίου της Επικράτειας με πρόταση των Υπουργών Προε¬ 
δρίας της Κυβέρνησης, Εμπορικής Ναυτιλίας και του Υφυπουρ¬ 
γού Οικονομικών, αποφασίζουμε: 

Άρθρο 1 

1. Το Κέντρο Επιμόρφωσης Στελεχών Εμπορικού Ναυτικού 
(ΚΕΣΕΝ) ειδικότητας Ραδιοτηλεγραφητών που προβλέπεται 
από το Π.Δ. 416/1986 (ΦΕΚ 193/Α/2.12.86) μετατρέπεται 
σε Κέντρο Επιμόρφωσης Στελεχών Εμπορικού Ναυτικού (ΚΕ¬ 
ΣΕΝ) Ραδιοηλεκτρονικών - Ραδιοεπικοινωνιών από 1η Ιανουά¬ 
ριου 1989. 

2. Σπουδαστές του Κέντρου αυτού, που ενεγράφησαν για 
πρώτη φορά πριν από την εφαρμογή του παρόντος άρθρου θα πε¬ 
ρατώσουν τις σπουδές τους και θα λάβουν τα αντίστοιχα διπλώ¬ 
ματα που χορηγούντο πριν από την εφαρμογή του παρόντος Προ¬ 
εδρικού Διατάγματος. 

Άρθρο 2 

Η παρ. 6 του άρθρου 5 του Π.Δ. 307/73 (ΦΕΚ 251Α7 
28.9.73) όπως αντικαταστάθηκε με το άρθρο 2 του Π.Δ. 
416/86 αντικαθίσταται ως ακολούθως: 

«6. Η Διεύθυνση του ΚΕΣΕΝ Ραδιοηλεκτρονικών - Ραδιοεπι¬ 
κοινωνιών υποδιαιρείται ως ακολούθως: 
α. Τμήμα Ραδιοηλεκτρονικών Α' τάξης, 
β. Τμήμα Ραδιοηλεκτρονικών Β' τάξης, 
γ. Τμήμα χειριστών του Παγκοσμίου Ναυτιλιακού Συστήαα- 
τος κίνδυνου και ασφάλειας (ΟΜϋδδ) γενικής και περιορισμένης 

δ. Τμήμα Ναυτικών Ηλεκτρονικών Οργάνων. 


ε. Τμήμα ταχυρρύθμων σχολείων για την ικανοποίηση απαι¬ 
τήσεων Διεθνών Συμβάσεων». 

Άρθρο 3 

Στους αποφοιτώντες με επιτυχία από το ΚΕΣΕΝ Ραδιοηλε¬ 
κτρονικών - Ραδιοεπικοινωνιών χορηγείται αντίστοιχο πιστοποι¬ 
ητικό αποφοίτησης του τμήματος που παρακολούθησαν. 

Άρθρο 4 

Η παρ. 1 του άρθρου 9 του Π.Δ. 307/73 που προσετέθη με το 
άρθρο 4 του Π.Δ. 416/86 τροποποιείται ως ακολούθως: 

«α. Τα μαθήματα που διδάσκονται στους υποψηφίους Ραδιοη- 
λεκτρονικούς Α' τάξης συνθέτουν τρεις (3) ανεξάρτητους κύκλους 
σπουδών, έκαστος των οποίων περιλαμβάνει 189 ώρες διδασκα¬ 
λίας υποχρεωτικής παρακολούθησης. 

β. Τα μαθήματα που διδάσκονται οι υποψήφιοι Ραδιοηλεκτρο- 
νικοί Β’ τάξης συνθέτουν τέσσερις (4) ανεξάρτητους κύκλους έκα¬ 
στος των οποίων περιλαμβάνει 189 ώρες διδασκαλίας υποχρεω¬ 
τικής παρακολούθησης. 

γ. Τα μαθήματα που διδάσκονται οι υποψήφιοι για την από¬ 
κτηση Γενικού πτυχίου χειριστή συνθέτουν ένα κύκλο 175 ωρών 
διδασκαλίας υποχρεωτικής παρακολούθησης. 

δ. Τα μαθήματα που διδάσκονται οι υποψήφιοι για την από¬ 
κτηση πτυχίου περιορισμένης χρήσης χειριστού συνθέτουν έναν 
κύκλο 70 ωρών διδασκαλίας υποχρεωτικής παρακολούθησης. 

ε. Τα μαθήματα Ναυτικών Ηλεκτρονικών Οργάνων που διδά¬ 
σκονται οι υποψήφιοι Πλοίαρχοι Γ' τάξης και Ραδιοτηλεγραφητές 
Β τάξης συνθέτουν ένα (1) κύκλο 115 ωρών διδασκαλίας υπο¬ 
χρεωτικής παρακολούθησης». 

Άρθρο 5 

1. Οι περατώνοντες με επιτυχία τους Α, Β και Γ κύκλους του 
τμήματος Ραδιοηλεκτρονικών Β' τάξης λαμβάνουν κατόπιν αιτή- 
σεώς τους προς την Υπηρεσία Ναυτικών Μητρώων (ΥΜΝ) το δί¬ 
πλωμα του Ραδιοτηλεγραφητή Α’ τάξης. 

2. Οι περατώνοντες με επιτυχία τον κύκλο του τμήματος πε¬ 
ριορισμένης χρήσης χειριστών λαμβάνουν κατόπιν αιτήσεών τους 
το πτυχίο Ραδιοτηλεφώνων. 

3. Οπου στην κείμενη νομοθεσία αναφέρεται ΚΕΣΕΝ/ 
Ραδιοτηλεγραφητών εφεξής νοείται το ΚΕΣΕΝ/Ραδιοηλεκτρονι- 
κών - Ραδιοεπικοινωνιών. 

Άρθρο 6 

Μεταβατικές διατάξεις 

1. Οι απόφοιτοι του ΚΕΣΕΝ Ραδιοτηλεγραφητών αποκτούν 
το πιστοποιητικό αποφοίτησης του τμήματος Ραδιοηλεκτρονικών 
Β τάξης εφόσον αποφοιτήσουν επιτυχώς από τον 4ο κύκλο του 
τμήματος αυτού. 

Στον Υπουργό Εμπορικής Ναυτιλίας, αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 14 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΓΑΜΕΜ. ΚΟΥΤΣΟΓΙΩΡΓΑΣ ΗΛΙΑΣ ΠΑΠΑΗΛΙΑΣ 

ΕΜΠΟΡΙΚΗΣ ΝΑΥΤΙΛΙΑΣ 

ΒΑΣΙΛΕΙΟΣ ΣΑΡΑΝΤΙΤΗΣ 

Αρίθ. Φ.0544/3/ΑΣ452/Μ.3704 (3) 

Έγκριση Προγράμματος Επιστημονικής και Τεχνολογικής συ¬ 
νεργασίας μεταξύ των Κυβερνήσεων της Ελληνικής Δημοκρα¬ 
τίας και της Λαϊκής Σοσιαλιστικής Δημοκρατίας της Αλβα¬ 
νίας. Τίρανα, 22.10.1987. 

ΟΙ ΥΠΟΥΡΓΟΙ 
ΕΞΩΤΕΡΙΚΩΝ, ΓΕΩΡΓΙΑΣ, 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 5 της Συμφωνίας Επιστημονικής 
και τεχνολογικής συνεργασίας μεταξύ της Ελλάδας και της 
Αλβανίας που υπογράφηκε στα Τίρανα στις 4 Δεκεμβρίου 
1984 και κυρώθηκε με τον υπ’ αριθ. 1616/1986 Νόμο που 
δημοσιεύτηκε στο υπ’ αριθ. 112 Φύλλο της Εφημερίδας της 
Κυβερνήσεως, Τεύχος Α της 18 Ιουλίου 1986, βάσει της 
οποίας συνιστάται Μικτή Ελληνο-Αλβανική Επιτροπή. 

2. Του δευτέρου άρθρου του Νόμου 1616/1986, βάσει του 
οποίου τα Προγράμματα που καταρτίζονται από τη Μικτή 
Επιτροπή του άρθρου 5 εγκρίνονται με κοινή πράξη των αρμο¬ 
δίων κατά περίπτωση Υπουργών. 

3. Το περιεχόμενο του υπό έγκριση Προγράμματος, αποφασί¬ 
ζουμε: 

Εγκρίνουμε ως έχει και στο σύνολό του το Πρόγραμμα επιστη¬ 
μονικής και τεχνολογικής συνεργασίας μεταξύ των Κυβερνή¬ 
σεων της Ελληνικής Δημοκρατίας και της Λαϊκής Σοσιαλιστι¬ 
κής Δημοκρατίας της Αλβανίας που υπογράφηκε στα Τίρανα 
στις 22 Οκτωβρίου 1987 κατά την 1η Σύνοδο της Μικτής 
Ελληνο-αλβανικής Επιτροπής επιστημονικής και τεχνολογι¬ 
κής συνεργασίας, του οποίου το κείμενο σε πρωτότυπο στην 
ελληνική γλώσσα έχει ως εξής: 

Αθήνα, 15 Δεκεμβρίου 1988 

ΟΙ ΥΠΟΥΡΓΟΙ 

ΕΞΩΤΕΡΙΚΟΝ ΓΕΩΡΓΙΑΣ 

Κ. ΠΑΠΟΥΛΙΑΣ I. ΠΟΤΤΑΚΗΣ 

ΠΕΡ., ΧΩΡ & ΔΗΜ ΕΡΓΩΝ ΒΙΟΜ., ΕΝΕΡΓ. & ΤΕΧ/ΓΙΑΣ 

Β. ΚΕΔΙΚΟΓΛΟΥ ΑΝ. ΠΕΠΟΝΗΣ 


ΠΡΟΓΡΑΜΜΑ 

Επιστημονικής και Τεχνολογικής Συνεργασίας μεταξύ των Κυ¬ 
βερνήσεων της Ελληνικής Δημοκρατίας και της Λαϊκής Σο¬ 
σιαλιστικής Δημοκρατίας της Αλβανίας. 

Βάσει της Συμφωνίας Επιστημονικής και Τεχνολογικής Συ¬ 
νεργασίας μεταξύ Ελλάδας και της Αλβανίας που υπογράφηκε 
στα Τίρανα στις 4 Δεκεμβρίου 1984 η Μικτή Ελληνο-Αλβανική 
Επιτροπή Επιστημονικής και Τεχνολογικής Συνεργασίας πραγ¬ 
ματοποίησε την 1η σύνοδο στα Τίρανα από 21-22 Οκτωβρίου 
1987. 

Στο παράρτημα I αναφέρονται τα ονόματα των 2 αντιπροσω¬ 
πειών. 

Οι 2 αντιπροσωπείες συμφώνησαν η Επιστημονική και Τεχνο- 
λογική Συνεργασία ανάμεσα στις 2 χώρες να αναπτυχθεί για τα 
έτη 1987 - 88 στα ακόλουθα θέματα: 

1) Οι 2 πλευρές θα ανταλλάξουν από 2 ειδικούς για να παρου¬ 
σιάσουν τα επιστημονικά επιτεύγματα της χώρας τους στον το- 
Η-έα της Γενετικής και της επιλογής του καλαμποκιού (διάρκεια 
επίσκεψης μιας (1) εβδομάδας). 

2) Οι 2 πλευρές θα οινταλλάξουν από 2 ειδικούς με σκοπό τον 
εμπλουτισμό εμπειριών στον τομέα της Γ ενετικής βελτίωσης και 
καλλιέργειας καπνού (διάρκεια επίσκεψης 2 βδομάδες). 

3) Οι 2 πλευρές θα ανταλλάξουν από 2 ειδικούς με σκοπό τον 
εμπλουτισμό εμπειριών στον τομέα της Γενετικής και Καλλιέρ¬ 


γειας βαμβακιού (διάρκεια επίσκεψης 2 βδομάδες). 

4) Η Αλβανική πλευρά θα στείλει 2 ειδικούς με σκοπό την πλη¬ 
ροφόρηση της Καλλιέργειας του Πατατόσπορου και την προώ¬ 
θηση του Ελληνικού Γεωργικού Μηχανολογικού εξοπλισμού που 
χρησιμοποιείται στην Καλλιέργεια της Πατάτας (διάρκεια επί¬ 
σκεψης 2 βδομάδες). 

5) Οι 2 πλευρές θα ανταλλάξουν 3 ειδικούς στον τομέα της 
Καλλιέργειας Φυτών και της Φυτοπαθολογίας (διάρκεια επίσκε¬ 
ψης 1 βδομάδα). 

6) Οι 2 πλευρές θα ανταλλάξουν 2 ειδικούς στους τομείς της 
Άρδευσης, Στράγγισης και Οργώματος του εδάφους (διάρκεια 
επίσκεψης 1 βδομάδα). 

7) Η Αλβανική πλευρά θα στείλει 2 ειδικούς με σκοπό τον 
εμπλουτισμό γνώσεων για τη συλλογή ελιών και 2 ειδικούς για 
την επεξεργασία ελιών (διάρκεια επίσκεψης 1 βδομάδα). 

8) Οι 2 πλευρές θα ανταλλάξουν από 2 ειδικούς με σκοπό την 
πληροφόρηση και βελτίωση ενδογενή φύλων αιγοπροβάτων 
(διάρκεια επίσκεψης 1 βδομάδα). 

9) Οι 2 πλευρές θα ανταλλάξουν από 2 ειδικούς με σκοπό την 
ανάπτυξη και προστασία των Δασών (διάρκεια επίσκεψης 2 βδο¬ 
μάδες). 

10) Η Ελληνική πλευρά θα στείλει 2 ειδικούς με σκοπό την 
ενημέρωση στον τομέα μόλυνσης χωρικών υδάτων (διάρκεια επί¬ 
σκεψης 1 βδομάδα). 

11) Η Ελληνική πλευρά θα στείλει 2 ειδικούς με σκοπό την 
ενημέρωση στον τομέα της Ηχητικής μελέτης θαλασσίων πηγών 
για ψαρότοπους (διάρκεια επίσκεψης 1 βδομάδα). 

12) Οι δύο πλευρές θα ανταλλάξουν από 2 ειδικούς με σκοπό 
την αλληλοενημέρωση στον τομέα της Ιχθυοκαλλιέργειας γλυκού 
νερού (διάρκεια επίσκεψης 1 βδομάδα). 

13) Η Ελληνική πλευρά θα στείλει 2 ειδικούς με σκοπό την πα¬ 
ρουσίαση νέων επιτευγμάτων στον τομέα της Βιολογικής Κατα¬ 
πολέμησης των εντόμων (διάρκεια επίσκεψης 1 βδομάδα). 

14) Η Αλβανική πλευρά θα στείλει 2 ειδικούς για ενημερωτική 
επίσκεψη στον τομέα της Μεταλλουργίας στα Ελληνικά Σιδηρο- 
μεταλλεύματα (ΕΛΣΙ) και στο ΙΝΣΤΙΤΟΥΤΟ ΓΕΩΛΟΓΙΚΩΝ 
ΚΑΙ ΜΕΤΑΛΛΕΥΤΙΚΩΝ ΕΡΕΥΝΩΝ (ΙΓΜΕ) (διάρκεια επίσκε¬ 
ψης 1 βδομάδα). 

15) Η Ελληνική πλευρά θα στείλει 3 ειδικούς του ΙΓΜΕ στο 
Ινστιτούτο Μελετών και Σχεδιασμού Μεταλλουργίας (ΙδΡΜ) του 
Ελβασάν με σκοπό την ανταλλαγή πληροφοριών σε θέματα της 
αρμοδιότητάς των (διάρκεια επίσκεψης 1 βδομάδα). 

16) Η Αλβανική πλευρά θα στείλει 2 ειδικούς με σκοπό τον 
εμπλουτισμό εμπειριών στον τομέα των συστημάτων εκμετάλλευ¬ 
σης ορυχείων και των μηχανικών εξοπλισμών των ορυχείων 
(διάρκεια επίσκεψης 2 βδομάδες). 

17) Η Αλβανική πλευρά θα στείλει 2 ειδικούς με σκοπό τον 
εμπλουτισμό γνώσεων στον τομέα Παραγωγής Μαρμάρων 
(διάρκεια επίσκεψης 2 βδομάδες). 

18) Η Αλβανική πλευρά θα στείλει 2 ειδικούς με σκοπό τον 
εμπλουτισμό εμπειριών στον τομέα σχεδιασμού και κατασκευής 
προβλητών σκληρών και μαλακών εδαφών, πλεουμένων προ¬ 
βλητών για την επισκευή πλοίων μέχρι 16000 τόνων χωρητικό¬ 
τητας (διάρκεια επίσκεψης 15 ημέρες). 

Σχετικά με τους οικονομικούς όρους που αφορούν τις ανταλλα¬ 
γές επιστημόνων και ειδικών, οι 2 πλευρές θα εφαρμόσουν τους 
όρους που προβλέπονται στα άρθρα 10, 11 και 12 της «Συμφω¬ 
νίας Επιστημονικής και Τεχνολογικής Συνεργασίας» ανάμεσα 
στις Κυβερνήσεις της Ελληνικής Δημοκρατίας και της Λαϊκής 
Σοσιαλιστικής Δημοκρατίας της Αλβανίας, που υπογράφηκε στα 
Τίρανα στις 4 Δεκεμβρίου 1984. 

Η ημερήσια αποζημίωση για φαγητό στους Αλβανούς ειδικούς 
που επισκέπτονται την Ελλάδα είναι 2.000 δρχ. 

Για την υλοποίηση του Προγράμματος σχετικά με τις ανταλ¬ 
λαγές ειδικών οι 2 πλευρές συνεφώνησαν η επικοινωνία μεταξύ 
τους να γίνεται μέσω της διπλωματικής οδού. 

Οι 2 πλευρές συμφώνησαν η 2η Σύνοδος της Μικτής Ελληνο- 

Αλβανικής Επιτροπής για την Επιστημονική και Τεχνολογική 
Συνεργασία να πραγματοποιηθεί στην Αθήνα το 4ο τρίμηνο το 
1988. Η ακριβής ημερομηνία θα καθοριστεί μέσω της διπλωμα¬ 
τικής οδού. 

Το παρόν Πρόγραμμα ετοιμάστηκε και υπογράφτηκε στα Τί¬ 
ρανα στις 22 Οκτωβρίου 1987 σε δύο πρωτότυπα το καθένα 
στην Ελληνική και Αλβανική γλώσσα, έχοντας την ίδια ισχύ. 

Το παρόν Πρόγραμμα ισχύει από την ημέρα της υπογραφής 
του. 

Για την Κυβέρνηση της Για την Κυβέρνηση της 

Ελληνικής Δημοκρατίας Λαϊκής Σοσιαλιστικής 

Δημοκρατίας της Αλβανίας 

ΝΙΚΟΛΑΟΣ ΧΡΥΣΟΓΕΛΟΣ Εΐς>ΙΚΙ ΒΑΚΑΕΕΙ 


ΜΕΛΗ ΕΛΛΗΝΙΚΗΣ ΑΝΤΙΠΡΟΣΩΠΕΙΑΣ 


1. ΝΙΚΟΛΑΟΣ ΧΡΤΣΟΓΕΛΟΣ: 

2. Δρ. ΑΙΚΑΤΕΡΙΝΗ ΚΙΚΚΗ: 


3. ΕΜΜΑΝΟΥΉΛ ΣΤΡΑΤΑΚΗΣ: 

4. ΣΤΤΛΙΑΝΗ ΚΑΤΣΑΡΟΤ: 


Επιτετραμμένος της Ελλάδας στα Τίρανα 
(Επικεφαλής της Αντιπροσωπείας) 

Υπεύθυνη Διμερούς Συνεργασίας της Γενικής 
Γραμματείας Έρευνας και Τεχνολογίας 
Υπουργείου Βιομηχανίας, Ενέργειας και Τε¬ 
χνολογίας. 

Καθηγητής Βιολογικού Τμήματος Πανεπι¬ 
στημίου Κρήτης. 

Υπεύθυνη του Ελληνοαλβανικού Προγράμμα¬ 
τος της Γενικής Γραμματείας Έρευνας και 
Τεχνολογίας του Υπουργείου Βιομηχανίας, 
Ενέργειας και Τεχνολογίας. 


ΜΕΛΗ ΑΛΒΑΝΙΚΗΣ ΑΝΤΙΠΡΟΣΩΠΕΙΑΣ 


1. ΓΙ(?ΙΚΙ ΒΑΚΑΕΕΙ: 

2. ΟΕΖΙΜ ΕΙΚΑ: 

3. ΟΙΙΟΑΚ ΤΟΤΟ: 

4. νΑΝΟΙΕΕ ΡΑΡΑΠΗΟΡΙΈΕΙ: 

5. ΕϋΜΟΝϋ ϋυδΗΝΙΚυ: 

6. ΤΕΚΙ ΤΑΚΤΑΚ1: 


Γραμματέας της Επιτροπής για Επιστήμη και 
Τεχνική (Πρόεδρος της Αντιπροσωπείας). 
Επικεφαλής της Διεύθυνσης της Επιτροπής 
για Επιστήμη και Τεχνική. 

Υποδιευθυντής στο Υπουργείο Εξωτερικών 
(Οικονομικό Τμήμα). 

Αξιωματούχος στη Διεύθυνση Εξωτερικού 
της Επιτροπής για Επιστήμη και Τεχνική, 
Τμήμα Επιστημονικής και Τεχνικής Συνερ¬ 
γασίας. 

Αξιωματούχος στη Διεύθυνση Εξωτερικού 
της Επιτροπής για Επιστήμη και Τεχνική, 
Τμήμα Επιστημονικής και Τεχνικής Συνερ¬ 
γασίας. 

Διευθυντής του Βιολογικού Κέντρου Ερευνών 
Τιράνων. 

ΔΙΟ ΡΘΩΣΕΙΣ ΣΦΑΛΜΑ ΤΩΝ 

(4) 

Στο Π.Δ. 473 της 15 Σεπτεμβρίου 1988 «Σύσταση Ανώνυ- 
μης Εταιρείας Κεφαλαίου δραχμών 79.500.000 με την επωνυ¬ 
μία «ΑΝΩΝΥΜΗ ΕΤΑΙΡΕΙΑ ΒΙΟΜΗΧΑΝΙΚΗΣ ΕΡΕΥΝΑΣ 
ΚΑΙ ΤΕΧΝΟΛΟΓΙΚΗΣ ΑΝΑΠΤΥΞΗΣ ΒΙΟΜΗΧΑΝΙΑΣ ΤΡΟ¬ 
ΦΙΜΩΝ», που δημοσιεύθηκε στο ΦΕΚ 212/28.9.1988 (τ.Α’), 
στο άρθρο 37, παράγραφος 1, περίπτωση γ, διορθώνονται οι 
αναγραφείσες μετοχές που αναλαμβάνει ο ΣΕΒΤ, από τις εσφαλ¬ 
μένες «τριάντα πέντε (35)», στις σωστές «τριακόσιες τριάντα πέ¬ 
ντε (335)». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






